Document ID: /fineweb-2-swissfilter-quality_10-filterrobots/filtered/02822.jsonl.gz/85

Renault je pokrenuo interaktivnu kampanju za stvaranje novog konceptnog automobila
– Renault pokreće interaktivnu kampanju “Reinvent Twingo” i poziva javnost da uz pomoć umjetne inteligencije stvori svoju verziju Twinga
– Digitalne kreacije javnosti potom će koristiti marka za stvaranje pravog konceptnog automobila
SVATKO MOŽE STVORITI SVOJU VERZIJU TWINGA…
Okretan, kompaktan i pristupačan, Twingo savršeno utjelovljuje Renaultov koncept vozila za život (fr. voitures à vivre). Razigran, zabavan, vedar, praktičan i svestran… Brojne su predodžbe o Twingu, no to ni ne čudi budući da pristaje baš svakom načinu života! Renault sada poziva javnost da uz pomoć umjetne inteligencije nanovo osmisli taj legendarni model. Dostavljene digitalne kreacije zatim će biti upotrijebljene za proizvodnju pravog konceptnog automobila!
„Premda je nekoć bila rezervirana samo za tehnološku elitu, umjetna inteligencija sada je dostupna svima u samo tri klika. Ta nova pristupačna tehnologija svim ljudima omogućuje da pomaknu granice vlastite mašte. Uključivanjem najšire zajednice u ovaj kreativni proces želimo odati počast legendarnom Twingu. Uz pomoć umjetne i ljudske inteligencije proizvest ćemo prvi konceptni automobil koji se izravno temelji na dizajnerskim rješenjima javnosti”, dodao je Arnaud Belloni, direktor marketinga marke Renault na globalnoj razini.
BESPLATNI ALATI DOSTUPNI SU NA INTERNETU
U letu, pod vodom, u svemiru, izrađen od čokolade… Mogućnosti su beskrajne! Od 1. veljače do 31. ožujka 2023. opća će javnost imati priliku stvoriti, zamisliti i nanovo osmisliti Twingo uz pomoć generativnih alata temeljenih na umjetnoj inteligenciji, kao što su Midjourney, Stable Diffusion i DallE. Jednostavnim upisivanjem nekoliko ključnih riječi, korisnici će moći iskoristiti ove visokoučinkovite i lako pristupačne alate za generiranje slika kako bi stvorili nevjerojatna dizajnerska rješenja. Svoje kreacije zatim će moći dostaviti tako da ih podijele na društvenoj mreži po vlastitom izboru uz navođenje hashtaga: #ReinventTwingo
RENAULT POKRENUO INTERAKTIVNU KAMPANJU “REINVENT TWINGO”
Digitalna tehnologija predstavlja pravu vrijednost u automobilskoj industriji, a Renault se na brojne načine dokazuje kao pionir u ovom području. Vizualni pregledi proizvodne linije provode se uz pomoć umjetne inteligencije koja omogućuje veću reaktivnost i kvalitetu proizvodnje, olakšava preventivno održavanje te optimizira i prati potrošnju energije. Novom kampanjom brend jača svoju poziciju i postaje prvi proizvođač automobila koji je spojio umjetnu i ljudsku inteligenciju za proizvodnju konceptnog automobila! Originalni Renaultlon!.
Prije toga Kindy
Fotografija: Renault
Izvor: automania.hr
Dio Vijesti.TV medije.